open-index/open-wikipedia-markdown huggingface dataset:
Amanda Lee (pilot)

**Amanda Lee** (lair kurang luwih taun 1986) iku pilot angkatan laut Amérika Sarékat. Dhèwèké dipilih ing sasi Juni 2022 minangka pilot wanita kapisan ing skadron élit Blue Angels.  Dhèwèké mabur minangka pilot demo Swiwi Kiwa (*Left Wing*) ing tanggal 11 Maret 2023 ing El Centro, California. Awaké nduwé jeneng peparab (*call sign*) "Stalin".

## Karièr 
Sawisé ndaptar ing Angkatan Laut AS, Lee banjur nyambut gawé minangka juru tèknis listrik pamaburan.  Minangka bagéan saka latihané, dhèwèké bisa kasil ngrampungi pandharatan ing kapal indhuk nganti 225 cacahé lan jam mabur 1.400 jam.  Dhèwèké ndarbèni patang medali AL lan sawetara pamemulé liyané.  Ing Sèptèmber 2022 dhèwèké ditugasi mèlu grup "Gladiators" ing skadron Strike Fighter Squadron (VFA) 106, sing ndarbèni markas ing Naval Air Station Oceana ing Virginia. 

Pentas pungkasan Lee minangka pilot démo Swiwi Kiwa kedadéan ing surya 11 Maret 2023 ing El Centro, California. Awaké uga pentas ing ngarepé sakiwa-tengené 100.000 wong ing Pagelaran Udara MCAS Beaufort ing tanggal 22 lan 23 Mèi 2023. Awaké disuraki ing loro dina iki nalika mènèk munggah ing kokpité montor maburé sing nduwé nomer telu.

## Gladri foto 

File:The Blue Angels flyover Lake Michigan July 23, 2023.mpg|Amanda Lee lan Blue Angels mabur ing formasi sadhuwuré Tlaga Michigan (23 Juli 2023)
File:Amanda “Stalin” Lee flies in formation 2022.jpg|Amanda "Stalin" Lee mabur ing formasi 2022
File:Lt. Amanda Lee Rhino Demo Team.jpg|Lt. Amanda Lee pentas minangka anggota Tim Démo Rhino 2022
File:Amanda Lee waves from the cockpit.jpg|Amanda Lee ngawé-awé saka kokpit montor maburé Super Hornet 2023
File:Amanda Lee ready.jpg|Amanda Lee siap tinggal landhas ing taun 2023
File:Amanda Lee in the cockpit.webp|Lt. Amanda Lee bebèrès kanggo tinggal landhas sadurungé pamaburan latihan sadhuwuré Fasilitas Udara AL ing El Centro (Maret 2023)
File:Blue Angels pilot Amanda lee.jpg|Lee latihan ing Naval Air Station Point Mugu tanggal 16 Maret 2023

## Sumber 
## Pranala njaba 
*2023 tekané US Navy Blue Angels ing Fort Lauderdale Air Show!
Nila Chandra

**Nila Chandra**  utawa **Chan Lan Nio** lair ing Surabaya, Jawa Timur, tanggal 26 Oktober 1926. Jeneng piyambaké katulis ing *Guiness Book of Record* taun 1989, kinarya panggawe kue basah paling ngremit lan paling ageng sadonya. Nalika dipunsuwunaken pirsa ancase, piyambaké njawab, "Kula péngin wong-wong sajagad padha ngerti Indhonésiya." Kuenipun awujud omah Joglo sing nduwèni 53.000 kue basah karo lebar 5,5 meter lan dhuwure' 5,75 meter. Piyambaké diundang menyang London, kanggo nampa piagam rekor. 

Nalika cilik piyambaké ing Surabaya dipuni kanthi Elly Chandra kakipun, simbahipun, lan ibunipun sing ngajèni kanggo ngerti babagan pawon, masak-masakan, lan nggawé kue. Saking wiwit iku, Nila lan Elly dadi juru masak sing apik. Nila dikenal minangka juru masak kelas wahid, sawise Elly minangka juru nyipta resep panganan. 

Mbakyu lan adhi iki kondhang minangka pengajar kursus nggawé kué lan kursus masak. Siji sing nduwé toko kue Nila Chandra, sing liyané nduwé restoran Ny. Tanzil. Kabeh duwé ngembangaké usaha ing Jakarta. Piyambaké nganggo wajik beras minangka bahan utama kué-kuéné. Saking wilangan Nila, kué tradhisiyonal Indhonesiya sing asli kue basah sing nganggo bahan wajik beras. Jenengé kondhang amarga jadi merek dagang wajik beras *Rose Brand* kang diproduksi CV Bumi Makmur Perkasa ing Karawang, Jawa Barat. Sawisé, wajik kaya iku wus kudu diimpor saka Thailand.

Persaingan uga ana antara Nilai Candra lan Nila Sari. Kabeh duwé klaim minangka juru masak kué paling gedhé nganti bisa dados kasus ing Pengadilan Negeri Jakarta Barat. Nila Sari wektu iku klaimé wés nggawé kué awujud wit gédhé 16 tingkat kang gedhéné nganti 12,6 meter kanthi bobot 1,051 kg.

Nila Chandra sampun mbarengi menyang Jerman, Prancis, Walanda, Bèlgi, Filipina, lan Ostrali kanggo nggadhahi resep-resep kué saka negara-negara liya. Pangalamané diwancanaké menyang para muridé ing Indhonesiya. Piyambaké séda ing tanggal 9 Juli 2000.  

## Pakaryan 
* Guru kursus nggawe kue
* Pengusaha kue

## Kaunggulan 
* Panggawe kué basah paling ngremit lan paling ageng sadonya.
* Nduwé toko kue Nila Chandra
* Merek dagang wajik beras *Rose Brand* kang diproduksi CV Bumi Makmur Perkasa ing Karawang, Jawa Barat
* Nggadhahi resep-resep kue saka negara-negara liya

## Kapustakan
Shedubhar

**Shedubhar** kuwi sawijining désa ing Amreli Taluka ing Distrik Amreli ing wilayah Saurashtra ing negara bagian Gujarat sisih kulon .  Pendhudhukan utama masarakat ing desa Shedubhar  yaiku tetanèn,  uga buruh tani. &#x5B; *kutipan dibutuhake* &#x5D;
Cis

Kidul]]

**Cis** utawi **Êcis** inggih punika araning piranti awujud tumbak cendhak ingkang lelandhepipun awangun gantholan minangka cecepenganing srati kagem ngereh liman utawi gajah.Cis wujudipun anggadahi perangan baku cacah kalih inggih punika lelandhep lan garan. Lelandheping cis punika awujud gantholan ingkang panjangipun antawis 60-90 cm mawi pepucuk ingkang merit.

Kacarita wonten cawinten utawi *relief* ing Cepuri Sanchi lan sunggingan *fresco* ing Guwan Ajanta, Indhiya ngingingi bab gajah tumpakan kagem ing palagan, wondene *relief* lan *fresco* punika nyariyosaken tigang piyantun ingkang nunggang liman nalika maju perang, piyantun sapisan lenggah ing ngajeng ngayahi sratining liman kanthi nyepeng cis, lenggah sawingkinging srati wonten piyantun ingkang kawistingal minangka piyantun ningrat ngayahi manggalaning prajurit ingkang ugi kairid abdi cacah setunggal, sadaya lenggah ing nginggil liman.
Timothée Chalamet

**Timothée Hal Chalamet** ( ; lair 27 Dhèsèmber 1995) iku aktor Amérika Sarékat lan Prancis. Dhèwèké wis olèh bebungah lan anugrah werna-werna, kalebu nominasi kanggo Academy Award, telung Golden Globe Awards, lan telung BAFTA Film Awards.

Chalamet miwiti karièré nalika isih puber ing télévisi, main ing sérial drama *Homeland* ing taun 2012. Ing taun 2014, dhèwèké kapisan main film ing sawijiné film kumidhi drama *Men, Women & Children* lan uga main ing film fiksi ngèlmiah besutané Christopher Nolan, ya iku *Interstellar*. Chalamet dadi kawigatèné publik internasional déné paragané minangka paraga pokok sawijiné puber sing lagi kasengsem ing filmé Luca Guadagnino ing genre *coming-of-age* asesirah *Call Me by Your Name* (2017), lan olèh nominasi kanggo aktor paling apik ing Academy Award.

Saliyané paraga nyengkuyung ing filmé Greta Gerwig *Lady Bird* (2017) lan *Little Women* (2019), Chalamet dadi bintang minangka wong sing candu narkoba Nic Sheff ing biopik *Beautiful Boy* (2018) lan wong kanibal ing filmé Guadagnino *Bones and All* (2022), ing genre horor romantis, sing ya awaké dhéwé mèlu mrodhuksi. 

Sawisé iki Chalamet wiwit olèh paraga pokok ing film mawa anggaran gedhé, nggambaraké Paul Atreides ing film fiksi sains besutané [[Denis Villeneuve], ya iku *Dune* (2021) lan terusané *Dune: Part Two* (2024), saha Willy Wonka ing film fantasi musikalé Paul King *Wonka* (2023).

Ing panggung, Chalamet uga dadi bintang ing sandiwara otobiografi *Prodigal Son*  (2016) besutané John Patrick Shanley. Kanggo paraga iki dhèwèké menang bebungah  Lucille Lortel Award lan olèh nominasi kanggo bebungah Drama League Award. 

Sajabané kelir, Chalamet dianggep minangka simbul sèks lan ikon fèsyen.

## Filmografi 
### Film
### Télévisi
### Téater 
## Réferènsi 
## Delengen uga 
* Zendaya
* Rebecca Ferguson

## Pranala njaba
* Timothée Chalamet - IMDb
Be Kwat Koen

**Be Kwat Koen** yaiku pendiri Siang Hwee ing Semarang. Dhèwèké  putra saking Mayor lan kanca cedhak Sri Susuhunan Solo lan KGP. AA Mangkunegoro VII, kang lair ing Purworejo tanggal 1 Desember 1863. Be Kwat Koen uga dadi filantropis, kang ngemban gawean dalan ing Tiongkok. Sawisè pindhah menyang Solo, dhèwèké diangkat dadi kapten lan banjur dadi mayor kanggo wilayah Surakarta (Solo). 

Be Kwat Koen mapan ing dalan Mete, Solo, wiwit 1920. Telung keturunan saka kulawarga Be dadi Mayor. Sadurungé perang donya II, dhèwèké diwénéhi penghargaan bintang saka pamaréntah Tiongkok, Belanda, Jerman, dan Thailand. Ing taun 1930 piyambakipun dipunangkat dados pelindung TNHK lan *Chuan Min School* ing Solo. Be Kwat Koen seda ing Salatiga, Jawa Tengah nalika 16 Agustus 1945. Piyambakipun dipunsarèkaken ing desa Mrican, Semarang. Sawisè kuburan *Mrican* dibongkar taun 1985, layonè dipindah menyang Ambarawa.

## Pakaryan 
* Pakaryan Mayor
* Pakaryan minangka pangadeg Siang Hwee
* Pakaryan Filantropis
* Pakaryan minangka pangadeg sekolah TNHK 
* Pakaryan pelindung TNHK lan Chuan Min School

## Kapustakan
Lidia Patty

thumb|Foto resmi (2016).
**Lidia Patty Mullisaca** (lair 7 Juni 1969) iku pulitikus Bolivia lan aktivis sarékat buruh sing tau dadi konsul Bolivia ing Puno, Peru, taun 2023. Minangka anggota Gerakan Sosialisme, dhèwèké tau ngwakili La Paz ing DPR, pisan minangkan wakilé Manuel Canelas saka taun 2015 nganti 2018 lan sawisé iku minangka anggota resmi nganti taun 2020.

Dhèwèké asliné saka ètnis Kallawaya saka Charazani ing Provinsi Bautista Saavedra. Mula-mulané Patty nyambut gawé minangka réwang sadurungé dadi guru sekolah ing désa. Wiwit tengahan dasawarsa 1990-an, dhèwèké aktif ing aktivisme pulitik lan gabung karo Konféderasi Bartolina Sisa, dadi èksèkutif provinsi lan sèkretaris departemen sabanjuré. Kira-kira wektu iki, dhèwèké nggabung karo Gerakan Sosialisme sing anyar, lan dhèwèké mlebu pulitik pamilihan ing taun 1999. Dhèwèké menang pamilihan kapisan kanggo kursi ing Rad Kutha Charazani ing taun 2004 lan kapilih dadi wakil Kamar Députi ing taun 2014.

Senadyan awaké kuwi andhap asor (*low profile*), dhèwèké dadi misuwur anuju ing pungkasané mangsa jabatané. Dhèwèké dadi wong sing wadul utama ing Kasus Kudeta, sing marahi tuntutan pidana mantan présidhèn Jeanine Áñez lan akèh aktor militer lan politik liyané ing krisis 2019 negara kasebut. Dhèwèké iku paraga polèmik amarga dhèwèké kerep nyalahaké oposisi lan sawetara pejabat partai sing ngatur, Patty ngluncuraké kekarep sing ora kasidan dadi ombudsman Bolivia ing taun 2022.

Sawisé dipikiraké mateng diparingi jabatan dadi duta agung ing Paraguay, Patty pungkasané dikirim dari konsul menyang Puno, Peru ing taun 2023. Nanging déné rélasi antara loro negara iki dadi ala, pamaréntah Peru njaluk supaya awaké ditarik saka Peru. Banjur Kamantrèn Nagara Ngamanca Bolivia narik awaké bali ora let suwé.
Juan Isidro Moreno

**Juan Isidro Moreno Espinal** (Mata del Jobo, Sabaneta; 6 Agustus 1924 – Santiago; 4 Januari 2015) iku pujangga saka Républik Dominika. Dhèwèké nulis ing basa Spanyol.

Dhèwèké iku putra Domingo Moreno Jimenes sing tuwa dhéwé. Domingo Moreno Jimenes iku sing ngrembakakaké  gerakan Posthumist.

## Karya 
* *Vida y Poesía*

## Réferènsi
Stu Miller

**Stuart Leonard Miller** (26 Désèmber 1927 – 4 Januari 2015), sing nduwé peparab *The Butterfly Man* (Wong Kupu-Kupu), iku juru main bisbol Amérika Sarékat. Dhèwèké juru mbalang bal ing Major League Baseball, sing main kanggo St. Louis Cardinals (1952–56), Philadelphia Phillies (1956), New York/San Francisco Giants (1957–62), Baltimore Orioles (1963–67), lan Atlanta Braves (1968). Dhèwèké mupuh lan mbalang nganggo tangan tengen. Sajeroning karièré sing dawa, dhèwèké tau main nganti 16 musim lawasé. Miller bisa nggawé rekor 105-103 mawa rata-rata 3,24 pamalayon, 1.164 *strikeouts*, lan 154 *saves* ing 704 tetandhingan sing dibalangi déning awaké (92 minangka sing miwiti mbalang (*starter*)).

## Pati 
Miller tilar donya surya 4 Januari 2015 ing omahé ing Cameron Park, California sawisé lara sadhéla, umuré nalika tilar 87 taun.

## Réferènsi
Stockton Rush

thumb|Stockton Rush nalika ing taun 2015.
**Richard Stockton Rush III** (31 Maret 1962 – 18 Juni 2023) iku wong bisnis Amérika Sarékat lan insinyur tès montor mabur. Dhèwèké misuwur minangka salah sijiné pangadeg lan CEO perusahaan panjlajah ngisor sagara OceanGate. Ing surya 18 Juni 2023 dhèwèké tiwas karo patang wong liyané sajeroné prau silem Titan, sing implosi lan banjur pecah nalika arep napak tilas bathangé baita Titanic ana ing dhasar Samudra Atlantik sisih lor.
Insidhèn prau silem Titan

Ing surya 18 Juni 2023, *Titan*, sawijiné prau silem jinis *submersible* sing dioperasèkaké déning OceanGate implosi nalika nyilem ing Samudra Atlantik Lor, sakiwa-tengené 740 km saka pasisir Newfoundland, Kanada. OceanGate iku perusahaan pariwisata Amérika Sarékat. Prau silem iki ngamot wong lima, sing sumedya plesiran nonton-nonton tilasé baita *Titanic* sing klelep. Komunikasi karo Titan wis pedhot lan ilang 1 jam 45 menit sawisé nyilem menyang situs patilasan Titanic iki. Péhak sing wewenang wis dikandhani nalika prau silem iki ora mumbul manèh miturut jadwal dina iku. 

Sawisé digolèki mèh 80 jam suwéné, sawijiné kendaran radio kontrol ngisor banyu sing dioperasèkaké déning sawijiné baita Kanada Horizon Arctic nemokaké puing-puing sing ngamot tilasé *Titan*, kurang luwih 500 mèter adohé saka *Titanic*.

Laladan sing diliwati dilapuraké déning dhétèksi sonar Angkatan Laut Amérika Sarékat babagan tandha akustik sing konsistèn karo implosi nalika komunikasi karo prau silem iki mandheg. Banjur wong dadi nyimpulaké menawa prau silem iki implosi nalika mudhun lan ngasilaké patiné limang panumpangé.

Operasi nggolèki lan nylametaké (SAR) ditindakaké déning tim internasional sing dipimpin déning Pangreksa Pasisir Amérika Sarékat, Angkatan Laut Amérika Sarékat, lan Pangreksa Pasisir Kanada. Dhukungan diwenehaké déning montor mabur saka Royal Canadian Air Force lan United States Air National Guard, baita Royal Canadian Navy, uga sawetara baita komersial lan riset lan prau silem radhio kontrol.

Akeh pakar sing kuwatir babagan keamanan prau silem iku. Èksekutif OceanGate ora njaluk sertifikasi kanggo *Titan*, kanthi alesan manawa protokol keamanan sing kakèhan marai ngalang-ngalangi inovasi.

Para korban iku Shahzada Dawood, Suleman Dawood, Hamish Harding, Paul-Henri Nargeolet, lan Stockton Rush.

## Latar wuri 
### OceanGate 
Prau silem cilik modhèl submersible sing digawé OceanGate iku jenengé Cyclops 1, sing ndhisiki Titan.

OceanGate iku perusahaan swasta, sing diadegaké ing taun 2009 déning Stockton Rush lan Guillermo Söhnlein. Wiwit taun 2010, perusahaan iki nyewakaké prau silem cilik marang wisatawan sugih lepas pasisir Kalifornia, Teluk Mèksiko, lan ing Samudra Atlantik. Perusahaan iki punjeré ing Everett, Washington, A.S.

Stockton Rush sadar menawa napak tilasi bathang-bathang baita iku carané supaya digatèkaké karo médhia massa. Banjur ing taun 2016 perusahaan iki ngeteraké para wisatawan menyang bathang baita ing dhasaring segara sapisané, nganggo prau silem Cyclops 1 menyang bathang baita Andrea Doria.

## Pranala njaba
Farhana Nariswari

**Farhana Nariswari Wisandana** (aksara Sundha: ᮖᮁᮠᮔ ᮔᮛᮤᮞ᮪ᮝᮛᮤ ᮝᮤᮞᮔ᮪ᮓᮔ; lair 28 Mei 1996) yaiku modhèl, presenter, dhokter, lan advokat Indonesia sing dinobatake  dadi juara Puteri Indonesia 2023. Dhèwèké  bakal makili Indonésia ing kontes Miss International 2023 sing bakal dianakake ing kutha Tokyo, Jepang.

## Latar mburi lan pendidikan 
Farhana Nariswari Wisandana lair tanggal 28 Mei 1996 ing Bandung, Jawa Kulon, Indonesia saka wong tuwane sing saka Sundha lan Minangkabau. Farhana wis lulus SMA saka SMA Taruna Bakti Kutha Bandung wiwit taun 2011 nganti 2013. Sawise lulus, dhèwèké melu Program Pertukaran Italia AFS saka Liceo Scientifico D'Alessandro sing dumunung ing kutha Metropolitan Palermo ing wilayah Sisilia, Itali suwene setaun (2013 - 2014). Ing taun 2020, Farhana Nariswari wis ngrampungake pendhidhikan sarjana kanthi nggayuh gelar Sarjana Kedokteran (S.Ked.) ing Fakultas Kedokteran Universitas Padjadjaran ing kutha Bandung, Jawa Barat. 

## Kontès kacantikan 
[jmpl|250x250px| Farhana Nariswari diangkat dadi juara Puteri Indonesia 2023 dening pendahulune [Laksmi De-Neefe Suardana lan Putri Kuswisnu Wardani minangka Ketua Yayasan, 19 Mei 2023.]]

Farhana Nariswari miwiti karir kontès kacantikan kanthi kapilih dadi juara 1 ing pemilihan duta kampus Putra Putri Padjadjaran 2018. Setaun sakbanjure, dhèwèké  melu pemilihan Duta Besar Daerah 2018 kanggo kutha Bandung Mojang Jajaka Kota Bandung, ing kono dhèwèké kapilih dadi juara 1 minangka Mojang Kota Bandung 2018.

### Puteri Indonesia 2023 
Sawise kasil lolos dadi wakil Puteri Indonesia Jawa Barat 1 2023, Farhana Nariswari makili provinsi Jawa Barat ing lomba kecantikan nasional Puteri Indonesia 2023 sing dianakake ing Plenary Hall, Jakarta Convention Center, Jakarta tanggal 19 Mei 2023. 

Ing pungkasan acara, Farhana Nariswari kasil dinobataké minangka juara, dhèwèké dinobataké déning Puteri Indonesia 2022, Laksmi Shari De-Neefe Suardana saka Bali. Kajaba iku, dhèwèké uga nampa penghargaan atribut minangka Puteri Indonesia Inteligensia II. Minangka juara Puteri Indonesia 2023, Farhana nduweni hak kanggo makili Indonésia ing kontes Miss International 2023. 

### Miss International 2023 
Minangka juara utama Puteri Indonesia 2023, Farhana bakal makili Indonesia ing ajang Miss International 2023 sing bakal dianakake ing Yoyogi Gymnasium No. 2 ing Shibuya ing kutha Tokyo, Jepang tanggal 26 Oktober 2023.

## Referensi 
## Pranala njaba 
* 
* Situs web resmi Puteri Indonesia
ABS-CBN Corporation

**ABS-CBN Corporation** (umum dikenal minangka **ABS-CBN**) minangka perusahaan media Filipina sing adhedhasar ing Kutha Quezon, Metro Manila. Iki minangka konglomerat hiburan lan media paling gedhe ing Filipina. Iki minangka anak perusahaan saka Lopez Holdings Corporation sing diduweni dening kulawarga López ABS-CBN dibentuk kanthi gabungan **Alto Broadcasting System (ABS)** lan **Chronicle Broadcasting Network (CBN)**.

ABS didegaké ing taun 1946 déning insinyur elektronik Amérika James Lindenberg minangka **Bolinao Electronics Corporation (BEC)**. Ing taun 1952, BEC diganti jeneng Alto Broadcasting System (ABS) kanthi jeneng perusahaan, Alto Sales Corporation sawise Hakim Antonio Quirino, sadulure Presiden Elpidio Quirino, tuku perusahaan kasebut lan banjur ngluncurake stasiun televisi pisanan ing negara kasebut, DZAQ-TV ing Oktober 23, 1953. Perusahaan sing banjur digabung karo ABS kanggo mbentuk ABS-CBN didegaké ing 1956 minangka Chronicle Broadcasting Network, Inc. (CBN) dening Eugenio Lopez Sr. lan seduluré Fernando Lopez, sing dadi Wakil Presiden lungguh ing Filipina. Setaun sabanjure, Lopez entuk ABS. Merek ABS-CBN pisanan digunakake ing televisi ing taun 1961. Perusahaan iki dikenal minangka ABS-CBN Broadcasting Corporation nalika tanggal 1 Februari 1967. Konglomerat kasebut nggunakake jeneng ABS-CBN Corporation tanggal 27 Mei 2010, kanggo menehi tandha diversifikasi. Nanging, jeneng ABS-CBN Broadcasting Corporation isih digunakake bebarengan ing konteks tartamtu. Saham umum ABS-CBN pisanan didagangake ing Bursa Saham Filipina ing Juli 1992 kanthi simbol ticker ABS.

Konglomerat utamane fokus minangka perusahaan konten, sing kalebu prodhuksi program televisi, film lan konten lan distribusi hiburan liyane.

## Réferènsi 
## Pranala njaba 
*
GMA Network

**GMA Network, Inc.**, umum dikenal minangka **GMA**,  yaiku perusahaan media Filipina sing adhedhasar ing Diliman, Kutha Quezon. Utamane melu siaran radio lan televisi, karo anak perusahaan sing ngurusi macem-macem bisnis sing ana gandhengane karo media. Mayoritas bathi kasebut asale saka penghasilan publisitas lan pemasaran sing ana gandhengane karo distribusi televisi. GMA minangka perusahaan media paling gedhe ing Filipina babagan kapitalisasi pasar, penghasilan net, penghasilan, jangkauan, pangsa pamirsa lan jumlah stasiun.

Didegake tanggal 14 Juni 1950, saiki duwe lan ngoperasikake rong jaringan televisi nasional (GMA Network lan GTV), papat saluran televisi terrestrial digital (Heart of Asia, Hallypop, Pinoy Hits lan I Heart Movies), rong stasiun radio nasional. (Super Radyo DZBB 594 kHz lan Barangay LS 97.1), rong jaringan radio regional (Super Radyo lan Barangay FM), lan siji jaringan tv regional, Uga ngoperasikake telung saluran internasional (GMA Pinoy TV, GMA Life TV lan GMA News TV) , bebarengan karo anak perusahaan sing ngurusi produksi lan distribusi film (GMA Pictures), produksi lan penerbitan musik (GMA Music) lan (GMA Playlist), pangembangan lan manajemen bakat (Sparkle GMA Artist Center), panyedhiya televisi terrestrial digital (GMA Affordabox lan GMA Now) lan sawetara teknologi konvergen Internet lan digital (GMA New Media) ing Filipina. Perusahaan iki minangka perusahaan publik ing Bursa Saham Filipina.

## Réferènsi 
## Pranala njaba 
*
OceanGate

**OceanGate** iku perusahaan swasta ing Everett, Amérika Sarékat. OceanGate tegesé "Gapura Samudra" ing basa Jawa. Perusahaan iki prodhusèn wahana ngisor banyu. Prodhusèn iki mrodhuksi kapal silem lan nganakaké pariwisata ngisor banyu. Wiwit taun 2021 OceanGate ngeteraké para wisatawan mawa prau silem Titan menyang bathang baita Titanic ing dhasaré Samudra. Banjur wiwit taun 2022 regané mundhak dadti US$250.000 wong siji, sadurungé US$125.000. In surya 18 Juli 2023 prau   silem Titan kacilakan déné implosi lan limang panumpangé tiwas, kalebu Stockton Rush, pangadeg OceanGate.

Wiwit surya 6 Juli 2023 perusahaan OceanGate ditutup lan ngendegaké kabèh aktivitasé.

## Latar wuri 
Stockton Rush wiwit cilik wis seneng lan ketarik karo dirgantara lan panjlajahan antariksa, nalika umuré 18 taun dhèwèké olèh lisènsi pilot. Minangka wong diwasa, dhèwèké ketarik karo panjlajahan ngisor sagara. Rush bisa sugih déné awaké nginvèstasi warisané ing perusahaan teknologi lan mutusaké tuku sawenèh prau silem. Dhèwèké banjur tibaké ora bisa tuku prau silem. Ing donya mung ana kurang saka 100 prau silem sing didarbèni wong kanthi pribadi. Mula wiwit taun 2006, dhèwèké mbangun prau silem modhèl Kittredge K-350 dhéwé sing diwèhi jeneng Suds. 

## Réferènsi 
## Pranala njaba 
*Situs wèb resmi (mlebu arsip)
TV Azteca

**TV Azteca** minangka konglomerat media Meksiko sing diduweni dening Grupo Salinas. Iki diadegaké ing 2 Agustus 1993 dening Ricardo Salinas Pliego. Iki minangka perusahaan media massa nomer loro paling gedhe ing Meksiko sawise Televisa.
TV5

**TV5** (uga dikenal minangka **5** lan biyèné dikenal minangka **ABC**) iku jaringan televisi lan radio free-to-air Filipina adhedhasar ing Mandaluyong, karo studio sulih sawijining dumunung ing Novaliches, Kutha Quezon. Iki minangka properti unggulan TV5 Network, Inc., diduweni dening MediaQuest Holdings, lengen multimedia perusahaan telekomunikasi PLDT. TV5 uga diarani sacara resmi minangka "Jaringan *Kapatid*", istilah Filipina kanggo "sedulur", sing dikenalaké ing taun 2010.

TV5 dijenengi saka stasiun unggulan ing Metro Manila, DWET-TV, sing digawa ing VHF Saluran 5 (siaran analog), UHF Saluran 18 (siaran digital) lan UHF Saluran 51 (siaran tes digital; sing terakhir dilisensi kanggo adhine TV5. perusahaan Mediascape/Cignal TV). TV5 uga nyiarake menyang pitung stasiun liyane sing diduweni lan dioperasikake, sangang stasiun televisi afiliasi, uga ing kabeh panyedhiya TV kabel lan satelit ing saindenging negoro. Program kasebut uga kasedhiya ing njaba Filipina liwat Kapatid Channel lan AksyonTV International.

## Réferènsi 
## Pranala njaba 
*
Telemundo

**Telemundo** minangka jaringan televisi basa Spanyol Amérika sing diduweni NBCUniversal, divisi Comcast. Iki didegaké ing 19 Juni 1984 minangka **NetSpan** sadurunge dijenengi **Telemundo** ing 1987 sawise branding sing digunakake ing WKAQ-TV, stasiun sing diduweni lan dioperasikake ing San Juan, Puerto Rico. Ing taun 1997, Liberty Media lan Sony Pictures Entertainment entuk kapentingan kontrol ing Telemundo. NBC banjur tuku Telemundo ing taun 2001.
Hasan Hazer Moshar

**Hasan Hazer Moshar** (1923-2015) iku seniman otodhidhak Iran sing diarani "bapak seni otodhidhak".   Dhèwèké dadi juru lukis lan juru patung banjur aktif nganti dina pungkasan uripé.

Hazer Moshar lair ing Rasht, Iran ing taun 1923.  Dhèwèké ditepungaké ing komunitas seni Iran lan karya-karyané digelar ing sawetara gladri ing Teheran, Organisasi Seni lan Budaya Saba, lan uga Galeri XVA ing Dubai. 

Sanadyan dhèwèké wis kélangan salah siji mripaté minangka prajurit ing Perang Donya II, dhèwèké bisa pinter niru sesawangan ngalam lan nglukis nganti tilar donya.  Kajaba iku, sastra ndarbèni pangaribawa gedhé marang dhèwèké . Hazer Moshar seneng banget karo sastra Parsi . Dhèwèké ngerti Shahnameh Ferdowsi, lan nganggo crita iku minangka sumber inspirasi.   Tanggal 5 Januari 2015, jisimé Hasan Hazer Moshar disarèkaké ing The Artists Section of Behesht-e Zahra Cemetery ing Tehran. 

## Réferènsi
Caracol Televisión

**Caracol Televisión** punika jaringan televisi free-to-air Kolombia diduweni dening Caracol Medios, unit saka Grupo Valorem. Iki minangka salah sawijining jaringan televisi swasta terkemuka ing Kolombia, bebarengan karo Canal RCN lan Canal 1. Jaringan kasebut nyebarake lan ngasilake 5.000+ program lan wis ditayangake ing luwih saka 80 negara.
Jack Parr (basketball)

**Jack Parr** (13 Maret 1936 - 4 Januari 2015) iku juru main baskèt profésional Amérika Sarékat. Parr lair ing Louisville, Kentucky .  Dhèwèké main basket ing Universitas Kansas State. Universitas Kansas State mènsiunaké jersey-né, lan nomer 33 digantung. Dhèwèké ditemokaké déning Cincinnati Royals ing babak 10th draf 1958 NBA . Dhèwèké main 66 tetandhingan kanggo Royals ing 1958-1959, kanthi rata-rata 4,0 poin saben tetandhingan.

Jack Parr dudu apa sing bakal sampéyan arani minangka pemain gambar ing awal kariré, nanging dhèwèké pinaringan intènsitas lan dorongan batin kanggo mimpin dhèwèké menyang All-America stature. Tahan banting lan kuwat, dhèwèké bakal nyapu papan. Werna-werna némbak Parr kalebu pancing lan alus "ngadhepi basket" jumper. Nglawan Kansas ing Lawrence ing 1958, Parr bisa uga main pertahanan paling gedhé. Kanthi detik-detik pungkasan, Kansas lunga menyang Wilt Chamberlain ing sangisoré kranjang kanthi gampang. Parr langsung munggah lan ngalahake bal, supaya K-State menang 79-75 sing nyenengaké.

Ping telu Parr entuk pamumulé kabèh liga. Kaping pindho dhèwèké ngréwangi Wildcats dadi juara konferènsi lan main NCAA lan kaping pindho éntuk pangenalan All-America. Dhèwèké isih nyekel rekor rebound musim siji KSU lan nomer loro ing dhudhukané. Dhèwèké rangking nomor 10 antara pimpinan skor Wildcat kabèh-wektu kanthi 1.184 poin. Parr main samusim kanthi profèsional karo Cincinnati Royals sadurungé dadi bisnis pribadi lan dadi pejabat basket Big Eight .  Dhèwèké tilar donya ing sasi Januari 2015, umur 78 taun, ing omahé ing Lindsborg, Kansas. 

## Réferènsi
Ives Roqueta

**Ives Roqueta** ( pocapan Occitan: [ˈives ruˈketɔ] ; lair tanggal 29 Fèbruari 1936 ing Sète, Hérault, tilar donya tanggal 4 Januari 2015) ya iku pangripta ing basa Occitan . Dhèwèké mainaké paraga gedhé ing gerakan pulitik lan budaya negara. Roqueta dadi présidhèn Institut d'Estudis Occitans (IEO) kanggo sawetara taun lan adhiné Joan, sing luwih ditepungi mawa jeneng Joan Larzac, iku uga pangripta lan aktivis Occitan. Dhèwèké ngedegake perusahaan rekaman Ventadorn, sing dianggep bisa nyedhiyakaké penyanyi Nòva cançon marang *outlet* médhia. 

Kagiyatan budaya lan pulitik Roqueta pancèn kontroversial. Dhèwèké dianggep dening sawetara aktivis Occitan minangka pelopor generasi lan salah sawijining pujangga lan pangripta roman sing paling bakat ing negara iku. Liyane nduwé panemu yèn dhèwèké nduwé pangaribawa negatif ing gerakan Occitan nalika pungkasan dasawarsa 1970-an lan 1980-an. Sing cetha dhéwé, posisi anti-akadhemisé marai pecahé IEO ing taun 1981.   

## Kapustakan 
### Geguritan 
* ''L'Escriveire public* ( *The Letter-Writer* ), 1958
* *Lo Mal de la tèrra* ( *The Land's Evil* ), 1958
* *Roèrgue, si* ( *Ya kanggo Rouergue* ), 1968
* *Òda a Sant Afrodisi* ( *Ode kanggo Saint Aphrodite* ), 1968
* *Lo Castèl des cans* ( *The Castle of the Dogs* ), 1977
* *Messa pels pòrcs* ( *A Mass for the Pigs* ), 1970
* *Los Negres, siam pas sols* ( *Blacks, Let's Not Be Alone* ), 1972
* *Lo Fuòc es al cementiri* ( *The Cemetery's on Fire* ), 1974
* *Misericòrdia* ( *Mercy* ), 1986
* *L'Escritura publica o pas* ( *Nulis Surat utawa Ora* ), 1988, kumpulan geguritan sing ditulis antara taun 1972 nganti 1987

### Gancaran 
* *Lo Poèta es una vaca* ( *The Poet Is a Cow* ), 1967
* *La Paciéncia* ( *Sabar* ), 1968
* *Made in France* (1970)
* *Lo Trabalh de las mans* ( *Buatan tangan* ), 1977
* *Lengadòc Roge* ( *Red Languedoc* ), 1984

### Karangan 
* *Los Carbonièrs de La Sala* ( *Penambang Decazeville* ), 1975
* *Las Cronicas de Viure* ( *The Chronicles in* Viure *magazine* ), 1963–1974

## Dhiskografi 
* *Messa Pels Porcs" ("Masa Kanggo Babi"), Institut D'estudis Occitans/Ventadorn IEO S-4 332, 1971*

## Cathetan 
## Pranala njaba 
* Terjemahan Inggris saka *Tota Lenga''
Gréja Finja

**Gréja Finja** (basa Swèdhen: Finja kyrka) iku gréja saka abad tengahan ing Finja, ing provinsi Skåne, Swèdhen. Gréja iki kalebu ing paroki Tyringe ing kabiskopan Lund.

## Bangunan pasamuwan 
Gréja iki dibangun nganggo gaya Romawi ing tengahan abad kaping 12 . Menara gréja iki ditambahaké ing tembé lan ing taun 1664 diyasa nduwé fasad undhak-undhakan. Sawijining '*vapenhus* ing sisih kidul ditambahaké ing abad kaping 15 . Lengkungan triumphal lan kapital watu wedhi nuduhake kekerabatan kanthi rincian ing katédral Lund sing digawe dening Mårten Stenmästare .

Ing njero gereja ana lukisan plester saka taun 1140-an, digawé déning Finjamästaren. Ing kor ana gambar Kristus. Ing lengkungan triumphal lan témbok nave ana sisa-sisa gambar saka Kitab Suci lan legenda para suci. Ing jubin ana watu kijing saka taun 1666 kanggo pasangan Christian Willemson lan Magdalen Pedersdater.

## Prabotan gréja 
Bak baptis ing watu wedhi kanthi motif palem kontemporer lan gereja. Misbah kasebut saka abad kaping 16 , kanthi kanopi lan kolom kanthi ukiran kayu barok. Nanging, lukisan kasebut diganti ing abad kaping 18 . Mimbar lan kanopi bak baptis uga saka tengah abad kaping 18.

## Orgel 
* Ing taun 1872, organ sing dibangun ing taun 1848 dipindhah saka gereja Nosaby kanthi 10 register, dibangun dening Johan Magnus Blomqvist.
* Ing taun 1924, Olof Hammarberg , Gothenburg mbangun orgel kanthi 12 register. 
* Orgel saiki kanthi 18 register digawé ing taun 1972 déning Mårtenssons Orgelfabrik AB, Lund .
Hanna Cavinder

**Hanna Cavinder** (lair tanggal 13 Januari 2001) iku sawijining influencer ing médhia sosial Amérika Sarékat lan manten pemain basket kuliah sing pungkasan main ing Miami Hurricanes saka Atlantic Coast Conference (ACC). Dhèwèké miwiti karièr olèhé kuliah ing Fresno State, ing ngendi dhèwèké dadi pilihan sèlèksi All- Mountain West Conference (MWC) kaping pindho lan pilihan MWC All-Freshman Team. Sadurunge main basket kolésé, dhèwèké dadi Arizona 5A Offensive Player of the Year minangka senior kanggo Gilbert High School ing ngendi dhèwèké main karo sedulur kembaré, Haley, lan mbakyuné Brandi.

Cavinder lan kembarané saha kancané satim, Haley, duwé follower akèh banget ing médhia sosial kaya ta ing TikTok. Dhèwèké dadi tokoh utama ing endorsement olahraga kuliah, jeneng tandha, gambar lan mirip (NIL) karo sawetara perusahaan, kalebu Boost Mobile lan WWE, lan ngedegake perusahaan sandhangan Baseline Team.

## Wayah enom 
Cavinder lair ing South Bend, Indiana,  tanggal 13 Januari 2001,  samenit sawisé sedulur kembaré Haley. Saliyané iku aboté sapon luwih ènthèng (454 g) tinimbang kembarané, Haley.  Kulawarga iku pindhah menyang laladan Phoenix nalika umuré para kembar iki telung taun. Kembar kuwi kerep main basket ing dalan, tinimbang nonton acara bocah *Sesame Street* in télévisi sadurungé mlebu sekolah, sanadyan ora duwé kranjang baskèt lan mung latihan saka YouTube.  Dhèwèké nyoba akèh ulahraga ing taun-taun awal sadurungé fokus ing baskèt lan niru Skylar Diggins-Smith ing SMP.  Bocah kembar iku minangka atlèt wiwit cilik bisa saingan lawan bocah lanang sing uga main baskèt nganti kelas enem . Nalika dhèwèké nggabung karo tim bocah-bocah wadon ing sekolah menengah, dhèwèké saingan karo lan nglawan bocah-bocah wadon sing luwih tuwa sawetara taun.  Ing klub baskèt, dhèwèké mèlu kompetisi umur 15 – 17 minangka siswa kelas enem.  Dhèwèké éntuk tawa béasiswa pisanan sadurungé usum anyar saka Klub San Diego .

## Delengen uga 
* Haley Cavinder
Haley Cavinder

thumb|Haley Cavinder nalika main kanggo Gilber High School (2017).
**Haley Cavinder** (lair 13 Januari 2001) iku sawijining *influencer* ing médhia sosial Amérika Sarékat lan manten juru main baskèt kolésé. Dhèweké wiwitané main karo Fresno State Bulldogs lan Mountain West Conference. Terus dhèwèké main karo Miami Hurricanes of the Atlantic Coast Conference.

Haley Cavinder lan sedulur kembarané Hanna Cavinder nduwé follower akèh ing médhia sosial kaya ta TikTok. *Follower*é nganti yutan. Ing rong usum pungkasan karièr baskètbalé, Haley lan Hanna iku dadi wong sing akèh dhéwé ngwèhi endhorsemen ulah raga kolése, kaya ta napakastani, lan citrané dienggo sawatara perusahaan, kalebu Boost Mobile lan WWE. Saliyané iku wong loro iki mèlu ngedegaké perusahaan klambi Baseline Team.

## Awal urip 
Cavinder lair South Bend, Indiana, ing surya 13 Januari 2001, samenit sadurungé sedulur kembarané. Aboté ya sapon (454 g) luwih abot tinimbang Hanna, sedulur kembarané. Wong tuwané Katie lan Tom Cavinder. Kulawargané ngalih menyang laladan Phoenix nalika si kembar iki cilik. Dhèwèké wiwit main baskèt sadurungé sekolah lan kerep nonton latihan ing YouTube kanggo mbenakaké katrampilané. Haley Cavinder tetandhingan nglawan bocah-bocah lanang nganti kelas enem SD, sawisé iku awaké tetandhingan nglawan bocah-bocah wadon sing umuré bisa rong telung taun luwih tuwa. Dhèwèké uga main bal-balan lan voli sadurungé fokus marang baskèt ing SMP. Dhèwèké niru gayané Skylar Diggins-Smith.

## Pranala njaba
Skylar Diggins-Smith

**Skylar Diggins-Smith** (lair 2 Agustus 1990) iku juru main basket Amérika Sarékat kanggo klub Phoenix Mercury in liga wong wadon Women's National Basketball Association (WNBA). 

## Gladri foto 

File:Skylar Diggins NBA All-Star 2014 7 (cropped).jpg|Skylar taun 2014
File:Arne Duncan at NBA All-Star 2014 7.jpg|Skylar karo Michael B. Jordan lan Arne Duncan (2014)
File:Diggins-Smith-20180523.jpg|Skylar ing taun 2018
File:Lindsay Whalen looks for a pass while guarded by Skylar Diggins-Smith in the Minnesota Lynx vs Dallas Wings game.jpg|Skylar nglawan Lindsay Whalen
Michael B. Jordan

**Michael Bakari Jordan** (/bɑːˈkɑːri/; lair 9 Februari 1987) iku sawijiing aktor Amérika Sarékat. Dhèwèké misuwur olèhé maragani Oscar Grant, minangka korban panémbakan ing drama *Fruitvale Station* (2013), juru tinju Adonis Creed ing *Creed* (2015), lan Erik Killmonger ing *Black Panther* (2018), kabèh iku ditulis déning lan disutradarani déning Ryan Coogler. Jordan maragakaké Creed manèh ing *Creed II* (2018) lan *Creed III* (2023). Ing *Creed III* dhèwèké uga dadi sutradara kanggo kapisan. 

Jordan kapisan dadi bintang télévisi nalika maragakaké Wallace ing usum kapisan drama kadurjanan HBO *The Wire* (2002).
Arne Duncan

**Arne Duncan** (lair 6 Novèmber 1964) iku pulitikus Amérika Sarékat. Dhèwèké tau dadi menteri pawiyatan saka taun 2009-2015 sangisoré Présidhèn Barack Obama.
Stuart Scott

**Stuart Orlando Scott** (19 Juli 1965 – 4 Januari 2015) iku pambiwara acara ulah raga Amérika Sarékat ing ESPN, kalebu uga ing SportsCenter. Dhèwèké ditepungi déné gagragé sing kanthi hip-hop lan kerep nganggo istilah-istilahé sing khas. Scott iku uga kerep ngwedhar perkara baskèt lan bal-balan gagrag Amérika Sarékat.
Natalino Pescarolo

**Natalino Pescarolo** (lair 26. Maret 1929 ing Palestro ; † 4 Januari 2015 ing Cuneo ) iku biskop Cuneo lan Fossano .

## Babad urip 
Natalino Pescarolo sinau filsafat lan téologi Katulik ing seminari Vercelli. Dhèwèké diangkat dadi imam ing surya 29 Juni 1952. Pisanan makarya ing paladènan pastoral lan banjur dadi provost saka Robbio Lomellina.

Paus Yohanes Paulus II ngangkat awaké nalika surya 7 April 1990 dadi biskop asistèn ing Cuneo lan biskop titulèr saka Alexanum. Biskop Agung Vercelli, Albino Mensa, nahbisaké dhèwèké ing surya 5 Mèi ing taun; sing padha mèlu konsekrasi yaiku Carlo Aliprandi, biskop Cuneo, Severino Poletto, biskop Asti, lan Luigi Bettazzi, biskop Ivrea .

Natalino Pescarolo iku administrator apostolik ing Kabiskopan Fossano lan ing surya 4 Mèi 1992 déning Paus Yohanes Paulus II diangkat dadi Biskop Fossano. Ing surya 1 Fèbruari 1999 Paus Yohanes Paulus uga ngangkat dhèwèké dadi Biskop Cuneo. 

Ing surya 24 Augutus 2005 Paus Paus Benediktus XVI nampa olèhé pènsiyun déné yuswané. Pescarolo tilar donya ing surya 4 Januari 2015 ing griya sakit *Santa Croce* ing Cuneo.

## Réferènsi 
## Pranala njaba 
*
Kebon Raja Korkeasaari Helsinki

Kebon Raja Korkeasaari iku kebon raja ing Kutha Helsinki, Finlan. Kebon raja iki dunungé ana ing Pulo Korkeasaari, lepas pasisir Kutha Helsinki. Kebon raja iki wis ana wiwit taun 1889.
Kaarlo Juho Ståhlberg

**Kaarlo Juho Ståhlberg** (basa Swèdhen Finlan: [ˈstoːlbærj], basa Finlan: [ˈstoːlbæri]; 28 Januari 1865 – 22 September 1952) iku juru kukum lan akadhemisi Finlan, sing dadi salah sawijining pionir républikèn wigati dhéwé ing nagara iki. Kaarlo Juho Ståhlberg iku presidhèn kapisan Finlan (1919–1925) lan nasionalis liberal.

Ståhlberg iku priyayi wigati ing taun-taun wiwitan nalika Finlan lagi waé mardika. Dhèwèké kasil nyuksèsaké program républikèné sanadyan akèh palangan. Minangka juru kukum, dhèwèké bisa nggawé dhasar nagara manut prinsip dhémokrasi liberal, mèlu njaga tunas kukum sing isih sowak, lan miwiti réformasi internal.
Seurasaari

**Seurasaari** (basa Swèdhen: Fölisön) iku jenengé pulo lan dhestrik ing Kutha Helsinki, Finlan. Pulo iki misuwur minangka dunungé Muséum Binuka Seurasaari. Muséum iki kawangun saka gedhong-gedhong lawas sing didokok ing pulo iki saka daérah-daérah liya ing Finlan.
Telefe

**Telefe** (akronim kanggo **Televisión Federal**) minangka jaringan televisi Argèntina sing diduweni dening Grupo Televisión Litoral. Iki diadegake ing 15 Januari 1990 dening Avelino Porto lan kolaborator liyane. Kantor pusaté ana ing Buenos Aires.
Balenciaga

**Balenciaga SA** iku prodhusèn modhe méwah sing diadegaké ing Spanyol ing taun 1919 déning Cristóbal Balenciaga, salah sawijiné dhésainer Spanyol, ing San Sebastian, Spanyol. Saiki Balenciaga dunungé ana ing Paris, Prancis. Balenciaga mrodhuksi alas sikil, tas tangan, lan aksesori liyané. Saliyané iku Balenciaga nglisènsi jenengé kanggo mèrek Coty kanggo parfum. Saiki mèrek Balenciaga didarbèni déning perusahaan Prancis Kering.
Katédral Uspenski

thumb|Katédral Uspenski
**Katédral Uspenski** (basa Finlan: *Uspenskin katedraali*, basa Swèdhen: *Uspenskijkatedralen*, basa Gréjani Slavonik/basa Ruslan: Успенский собор, *Uspenskiy sobor*) iku gréja Ortodoks ing Helsinki lan katédral utama Gréja Ortodoks Finlan, sing disembahaké kagem Saréné Theotokos (Dèwi Maria). Jeneng gréja iki dijupuk saka basa Gréjani Slavonik *uspenie*, sing tegesé "Saré". Gréja iki gréja ortodoks gedhé dhéwé ing Éropa Kulon.

## Babad gréja iki 
Sawisé Helsinki didadèkaké kutha krajan ing taun 1812. Tsar Alexander I ngetokaké dékrit ing taun 1814 manawa 15 persèn pajeg uyah diklumpukaké kanggo ngongkosi yasané gréja loro, siji Lutheran lan sijiné Ortodhoks.

## Delengen uga 
* Katédral Helsinki
Katédral Helsinki

**Katédral Helsinki** (basa Finlan: *Helsingin tuomiokirkko*, *Suurkirkko*; basa Swèdhen: *Helsingfors domkyrka*, *Storkyrkan*) iku katédral gréja Injili Luteran saka Kabiskopan Helsinki, sing dunungé ana ing kampung Kruununhaka ing punjering Kutha Helsinki, Finlan, ing Lapangan Sénat. Gréja iki wiwitané dibangun saka taun 1830 nganti 1852 minangka sesembahan kanggo Adipati Agung Finlan, Tsar Nikolas I saka Ruslan. Kala samana gréja iki ditepungi minangka Gréja Santo Nikolas (basa Finlan: *Nikolainkirkko*, basa Swèdhen: *Nikolajkyrkan*) nganti Finlan mardika ing taun 1917. Gréja iki salah sawijining landmark Kutha Helsinki, lan mbokmanawa gedhong Finlan sing kawentar dhéwé, yèn dideleng kanthi global.  

## Gladri foto 

Gambar:Domkerk van Helsinki.jpg|Gréja Katédral Helsinki saka Lapangan Sénat
Gambar:Helsinki July 2013-16.jpg|Gréja iki uga katon saka adoh
Gambar:Interior of Helsinki Lutheran Cathedral - DSC05376.JPG|Intérior
Gambar:Helsinki Cathedral, 1852 (13) (36689458605).jpg|Orgel

## Delengen uga 
* Katédral Uspenski

## Pranala njaba
Suomenlinna

**Suomenlinna** (basa Swèdhen: Sveaborg) iku bèntèng sagara sing ana ing lepas pasisir Kutha Helsinki.
Birgitta Ohlsson

**Eva Birgitta Ohlsson Klamberg** (lair 20 Juli 1975) iku pulitikus Swèdhen sing tau dadi Menteri Urusan Éropa antara taun 2010 - 2014.
Tikus Polinésia

**Tikus Polinésia**, **tikus Pasifik** utawa **tikus cilik** (*Rattus exulans*), sing dikenal wong Māori minangka *kiore*, minangka spesies tikus nomer telu sing paling nyebar ing donya sawise tikus coklat lan tikus ireng. Tikus Polinésia asalé saka Asia Kidul-Wétan, lan kaya seduluré wis nyebar, migrasi menyang sebagian besar Polinésia, kalebu Selandia Baru, Pulo Paskah, lan Hawaii. Iku nuduhake kemampuan adaptasi sing dhuwur karo spesies tikus liyane sing ana ing pirang-pirang lingkungan, saka padang rumput nganti alas.
Oppenheimer (filem)

***Oppenheimer*** iku salah sawijiné film sing dibabar ing taun 2023. Film iki film biopik ngenani uripé Robert Oppenheimer sing kerep diarani bapané bom atom. Film iki dibesut déning Christopher Nolan lan adhedhasar buku *American Prometheus* (2005) sing ditulis déning Kai Bird and Martin J. Sherwin.
Hoatzin

**Hoatzin** (*Opisthocomus hoazin*) iku spesies manuk tropis sing tinemu ing rawa-rawa, alas riparian, lan bakau ing Amazon lan cekungan Orinoco ing Amérika Kidul. Manuk iki ya siji-sijiné spèsiès sing isih ana ing genus ***Opisthocomus*** sing mung siji-sijiné genus sing isih ana ing kulawarga **Opisthocomidae** miturut urutan Opisthocomiformes.
Pekathik lan kenèk

ngagem seragam *livery* upacara nalika ngladosi wonten ing  Upacara Bebuka Parlemen Praja, warsa 2008]]
**Pekathik** lan **Kenek** inggih punika sesebutan kagem para batur utawi abdi dalem ingkang ngayahi minangka kanthining kusir. Pekathik anggadhahi ayahan minangka juru tuntun kudha utawi jaran, mliginipun nalika kudha kang anggeret kreta langkung saking cacah setunggal, dene kenek gadhah saperangan ayahan kadosta mbikakaken pintuning kreta, lajeng samangke nyongsongi priyantun kang nitih kreta punika nalika panjenenganipun mandhap.
Katédral Aleksander Nevski, Tallinn

**Katédral Aleksander Nevski** (basa Èstlan: Aleksander Nevski katedraal, basa Ruslan: Александро-Невский собор) iku gréja katédral ortodoks ing sadhuwuré wukir Toompea ing punjeré Kutha Tallinn, Estlan. Gréja iki diyasa déning désainé Mikhail Preobrazhensky kanthi gagrag revivalisme Ruslan antara taun 1894–1900, nalika Estlan isih bagéan Kakaisaran Ruslan. Katédral iki gréja kupola ortodoks sing gedhé dhéwé. Gréja iki disembahaké marang Pangéran Kiyèf lan Santo Aleksander Nevski sing menangaké Paprangan Ès ing Tlaga Peipus, cedhak wates Estlan lan Ruslan saiki. Batrik Ruslan Alexis II swarga miwiti karièré ing gréja iki.

## Intèrior katédral 
Nalika Estlan dadi bagéan Uni Sovyèt, gréja iki ora diopèni lan dadi rusak, amarga Uni Sovyèt iku atéis lan anti agama. Sawisé Estlan mardika ing taun 1991, gréja iki dirénovasi.
Papuah Kidul Kulon

**Provinsi Papua Kidul-Kulon** iku katata sajeroning 5 kabupatèn lan 1 kutha. Kutha krajané yaiku **Sorong**.

## Daerah Tingkat II 
# Kabupatèn Maybrat
# Kabupatèn Raja Ampat
# Kabupatèn Sorong
# Kabupatèn Sorong Kidul
# Kabupatèn Tambrauw
# Kutha Sorong

## Deleng uga 
* Papua
* Papua Kulon

## Pranala njaba 
* Situs resmi
John (dhisambiguasi)

**John** iku bisa ngrujuk marang:

* John F. Kennedy
* John Steinbeck
* Chris John
* John Lennon
* John Terry
* John Marquis
* Nile John
* John Farey
* John Freeman
* John Lombe
* John Adams
* John Mawe
* John Quincy Adams
* John Buckley
* John O'Sullivan
* John Mousinho
* John Cena
* John Tyler
* John Brayford
Pasliyun

, warsa 2004.]]
 rakitan panggered Kagungan Dalem Rata Kanjeng Sri Maharaja Putri (Kanjeng Ratu) nalika Upacara Nagara Pambukaning Rad ing Kitha London warsa 2015.]]
 lan para pasliyunipun prajurit ANZAC ingkang saweg nandhang rekasa nalika nggered mariyem ing Passchendale, warsa 1917, gambar dening Harold Septimus Power.]]
**Pasliyun** inggih punika sesebutan kagem tiyang ingkang nggelak utawi ngelisi kudha rakitaning kareta kanthi nunggang salah satunggaling kudha saben kudha sarakit, kerepipun wonten kudha sisih kering.Bentenipun pasliyun kaliyan kusir inggih punika menawi kusir ngelisi kudha saking nginggiling kareta.

Pasliyun kerep kadhawuhan ngayahi nunggang kudha rakitaning kareta upacara wonten adicara adicara nagara kadosta upacara ngiring layon.

Pasliyun ugi ngayahi wonten sajroning paprangan utawi upacara pahargyan agung mliginipun bilih nalika panggelaking kudha boya saget katindakna dening cepenging kusir.

## Tata Panungganging Pasliyun 
Pasliyun nunggang kudha sisih kering awit saking nalika minggah, minggahing pasliyun saking keringing kudha. Saben kudha sarakit bakal kagelak satunggal pasliyun, utawi saget ugi satunggal pasliyun nggelak kudha kalih rakit kanthi nunggang kudha ingkang karakit wonten wingking sisih kering, saengga pasliyun saget nggelak ngantos dumugi sekawan kudha sesarengan. Nanging ewa semanten ing padatan, pasliyun namung ngelisi kudha sarakit.
Berita Indonesia Live

**Berita Indonesia Live** minangka acara utama ing radio Persada id. saka nggawa slogan *LUGAS, INSPIRATIF, VARIATIF, dan EDUKATIF*. sawetara sarwa dumadi liyane saben Senen-Jum'at jam 14:00-15:00 WIB/15:00-16:00/WITA/16:00-17:00 WIT saka Sabang nganti Merauke. ngganti program radio *Bongkar Investigasi* saka 2014-2016 dina Minggu jam 16:00-16:15 WIB lan 17:00-17:15 WITA jam iklan 2 menit 16:08-16:10 WIB lan 17:08-17:10 WITA. liputan warta saka pulo Jawa, Sumatra, Kalimantan lan Sulawesi. watara program siaran karo acara politik, pidana lan kedadeyan kedadean. kanthi slogan *Tajam, Investigasi dan Terpercaya*.
Papuah Tengah

**Provinsi Papua Tengah** ya iku salah sawijining provinsi kang dimekarké saka Provinsi Papua ing tahun 2022. Provinsi iki dimekarké saka Provinsi Papua bareng karo Provinsi Papua Pagunungan lan Papua Kidul ing surya 30 Juni 2022 miturut Undang-Undang Nomor 15 Tahun 2022. Kutha krajané yaiku **Nabire**. Provinsi iki dumadi saka 8 kabupatèn.

## Daerah Tingkat II 
# Kabupatèn Deiyai
# Kabupatèn Dogiyai
# Kabupatèn Intan Jaya
# Kabupatèn Mimika
# Kabupatèn Nabire
# Kabupatèn Paniai
# Kabupatèn Puncak
# Kabupatèn Puncak Jaya

## Deleng uga 
* Papua
* Papua Kulon

## Pranala njaba 
* Situs resmi
Asteroid City

**Asteroid City** kuwi salah sawijining film sing kababar ing taun 2023 lan disutradarani déning Wes Anderson.
Wes Anderson

**Wesley Wales Anderson** (lair 1 Mèi 1969) iku pangripta film saka Amérika Sarékat. Film-filmé ditepungi déné wateké sing nyèntrik, visualisasiné unik, lan gayané critané sing uga unik.

Dhèwèké nyutradarani Grand Budapest Hotel (2014), *Asteroid City* (2023).
Miller (dhisambiguasi)

**Miller** iku bisa ngrujuk marang:

* Miller
* Mickel Miller
* Stu Miller
* Miller Williams
* Cody Miller
* Jamie Miller (penyanyi)
* Portia Simpson-Miller
* Henry Miller
* Ernest Miller Hemingway
Joseph (dhisambiguasi)

**Joseph** iku bisa ngrujuk marang:

* Joseph Haydn
* Joseph Strutt (filantropi)
* Joseph Olowu
* Joseph Priestley
* Joseph Wright
* Joseph Pulitzer
* Joseph Whittaker (botanis)
* Joseph Brodsky
* Joseph Mills
* Joseph Rotblat
* Joseph Conrad
* Joseph Rainey
* Joseph Estrada
* Kyle Joseph
* Joseph-Louis de Lagrange
* Joseph M. Acaba
* Joseph John Thomson
* Joseph E. Stiglitz
* Marc-Joseph Marion du Fresne